ສຫລ ປະກາດ ໃຫ້ການຊ່ວຍເຫຼືອ ເພີ້ມເຕີມ ແກ່ເນປານ ອີກ 9 ລ້ານໂດລາ
ສະຫະລັດ ໄດ້ປະກາດເພີ້ມ ການຊ່ວຍເຫລືອ ແກ່ເນປານ ອີກ 9 ລ້ານໂດລາ ເພື່ອນຳໄປຊ່ວຍການໃຊ້ຈ່າຍ ຕ່າງໆ ຈາກໄພພິບັດແຜ່ນດິນໄຫວ.
ລັດຖະມົນຕີ ຕ່າງປະເທດ ສະຫະລັດ ທ່ານ John Kerry ກ່າວ ໃນວັນຈັນວານນີ້ວ່າ ສະຫະລັດໄດ້ໃຫ້ການຊ່ວຍເຫລືອເພີ້ມ ເຕີມອີກ 9 ລ້ານໂດລາ ແກ່ ເນປານ ທີ່ຖືກທຳລາຍຈາກແຜ່ນ ດິນໄຫວ ເງິນຊ່ວຍເຫລືອເພີ້ມເຕີມນີ້ ເຮັດໃຫ້ການຊ່ວຍເຫລືອທັງໝົດ ຕົກເປັນເງິນ 10 ລ້ານໂດລາ ທີ່ສະຫະລັດໄດ້ປະກາດໄປແລ້ວ ນັບແຕ່ໄດ້ເກີດແຜ່ນດິນໄຫວໃນ ວັນເສົາທີ່ຜ່ານມາ ທີ່ເຮັດໃຫ້ ຫລາຍກວ່າ 3,700 ຄົນເສຍຊີວິດ ຖະແຫລງການ ຂອງອົງການຢູເສດສະຫະລັດ ກ່າວວ່າ ເງິນດັ່ງ ກ່າວຈະນຳໄປໃຊ້ໃນການຊ່ວຍເຫລືອ ບັນເທົາທຸກໂດຍທັນທີ ຮວມທັງການປະຕິບັດງານຊອກ ຄົ້ນຫາແລະກູ້ໄພແລະສະໜອງທີ່ຢູ່ອາໄສສຸກເສີນ ນຳ້ສະອາດ ແລະຄວາມສະອາດຕ່າງໆ ອ້າງອີງຕາມຖະແຫລງການ ຂອງອົງການຢູເສດແລ້ວ ການຊ່ວຍເຫລືອນີ້ ຍັງຈະ ນຳໃຊ້ສຳຫລັບການຟຶ້ນໂຕຄືນຂອງເນປານໃນລະຍະຍາວ ໂດຍການສ້າງ “ຄູ່ຮ່ວມງານອັນຍາວນານ ແລະການຊ່ວຍເຫລືອດ້ານການພັດ ທະນາ ” ການຊ່ວຍເຫລືອໃນທັນທີແມ່ນຮວມທັງ ການນຳໃຊ້ໜ່ວຍກູ້ໄພແຜ່ນດິນໄຫວຊັ້ນແນວໜ້າ ທີ່ຕັ້ງຢູ່ໃນລັດເວີຈີເນຍ ໜ່ວຍກູ້ໄພນີ້ມີຊະມາຊິກ 56 ຄົນ ໄດ້ຖືກສົ່ງໄປເນປານ ໃນວັນ ອາທິດແລ້ວນີ້ ພ້ອມດ້ວຍ ບັນດາເຈົ້າໜ້າທີ່ ອົງການຢູເສດ ຈຳນວນນຶ່ງ ທ່ານ Chuck Ryan ຮອງຫົວໜ້າໜ່ວຍດັບເພີງກ່າວວ່າ “ໜ່ວຍກູ້ໄພພິເສດ ຈາກເຂດ ເມືອງ Fairfax ລັດເວີຈີເນຍ ໃກ້ກັບນະຄອນຫລວງວໍຊິງຕັນ ໄດ້ “ນຳເອົາຄວາມສາມາດ ໃນການຊອກຄົ້ນ ຄວາມສາມາດໃນການຂຸດຄົ້ນ ຄວາມ ສາມາດໃນການເຂົ້າໄປຫາຜູ້ຄົນ ທີ່ຖືກຖົມໄວ້ຢູ່່ຕາມຊາກຫັກພັງ ຊ່ວຍຜູ້ຄົນອອກມາຈາກຊາກຫັກພັງ ແລະມອບເຂົາເຈົ້າ ໃຫ້ແກ່ໜ່ວຍປິ່ນປົວພະຍາບານທີ່ມີຄຸນນະວຸດທິ ” ໜ່ວຍກູ້ໄພອີກກຸ່ມນຶ່ງ ທີ່ໄດ້ຮັບການເຝິກແອບເປັນພິເສດ ຈາກນະຄອນ Los Angeles ກໍກໍາລັງມຸ້ງໜ້າໄປຊ່ວຍ ໃນຄວາມພະຍາມຊອກຄົ້ນຫາແລະກູ້ໄພ ຢູ່ທີ່ເນປານເຊັ່ນດຽວກັນ